CMC โกยยอดขายงาน “มหกรรมบ้านและคอนโด” กว่า 100 ล้าน บุ๊กรายได้ Q4
CMC ออกบูธงาน “มหกรรมบ้านและคอนโด” ครั้งที่ 42 กวาดยอดขายกว่า 100 ล้าน รับรู้รายได้เพิ่มขึ้นกว่า 80 ลบ. ในไตรมาส 4/65
CMC ออกบูธงาน “มหกรรมบ้านและคอนโด” ครั้งที่ 42 กวาดยอดขายกว่า 100 ล้าน รับรู้รายได้เพิ่มขึ้นกว่า 80 ลบ. ในไตรมาส 4/65
2 พ.ย. 2565

นางสาวอนงค์ลักษณ์ แพทยานันท์ กรรมการผู้จัดการ บริษัท เจ้าพระยามหานคร จำกัด (มหาชน) หรือ CMC เปิดเผยว่า งานมหกรรมบ้านและคอนโดครั้งที่ 42 ในช่วงระยะ 4 วัน ตั้งแต่ 27-30 ตุลาคม 2565 ที่ผ่านมา ช่วยสร้างสีสันให้กับตลาดอสังหาฯ ในช่วงปลายปีให้กับมาคึกคักขึ้นอีกครั้ง จากการที่ CMC เข้าร่วมออกบูธในครั้งนี้ ซึ่งกลุ่มคนเดินงานมหกรรมบ้านและคอนโดเป็นกลุ่มเรียลดีมานด์ ทำให้สามารถปิดดีลทำยอดขายบ้านและคอนโดรวมกันกว่า 100 ล้านบาทและรับรู้รายได้เพิ่มขึ้นกว่า 80 ล้านบาทในไตรมาส 4/65 ซึ่งลูกค้าของ CMC ให้ความสนใจซื้อคอนโดมิเนียมมากกว่าบ้านสัดส่วนอยู่ที่ 80/20 โดยโครงการทำยอดขายสูงสุดของบูธ CMC ได้แก่ โครงการคอนโดมิเนียมพร้อมอยู่ Bangkok Horizon Lite @ สถานีเพชรเกษม 48 ราคาเริ่ม 2.19 ลบ.* และโครงการคอนโดมิเนียมพรีเซล Cerocco บางนา 36 แบรนด์ใหม่ตรงข้ามเซ็นทรัลบางนา ราคาเริ่ม 1.69 ลบ.*
อีกทั้งยังสามารถ Sold Out ปิดโครงการคอนโดมิเนียมพร้อมอยู่ถึง 3 โครงการ ได้แก่ 1. Bangkok Feliz @ สถานีกรุงธนบุรี 2. Chateau In Town สุขุมวิท 62/1 และ 3. Bangkok Horizon รัชดา-ท่าพระ ส่วนโครงการคอนโดมิเนียมใหม่ เปิดตัวครั้งแรกภายในงาน The Cuvee พระราม 3 – สุขสวัสดิ์ ได้รับความสนใจจากผู้ที่เข้าชมงานร่วมลงทะเบียนกว่า 300 รายทะลุเกินเป้าไตรมาส 4/2565 ยอดขายของ CMC
ทั้งนี้ผลงานมีแนวโน้มกลับมาสดใสและคาดว่าทั้งปี 2565 บริษัทจะสามารถรับรู้รายได้มากที่สุดในรอบ 2 ปีจากหลายปัจจัยเชิงบวกทั้งเรื่องค่าแรงงานและวัสดุที่มีแนวโน้มปรับตัวสูงขึ้น รวมทั้งมาตรการ LTV ที่จะสิ้นสุดในสิ้นปีนี้ ทำให้ผู้บริโภคให้ความสนใจมองหาบ้านและคอนโดมากขึ้น อีกทั้ง CMC ยังมีกลุ่มลูกค้าที่มุ่งหวังที่กำลังตัดสินใจซื้ออีก 150 ล้านบาทจากโครงการคอนโดพร้อมอยู่ The Cuvee ติวานนท์ เพียง 50 เมตรจาก MRT แยกติวานนท์ ราคาเริ่ม 3.49 ลบ.* และโครงการทาวน์โฮม Kasa Deva สาทร-กัลปพฤกษ์ ราคาเริ่ม 5.19 ลบ.*”